Sittings oor lone duur voort | Nuus24
Kaapstad – Openbare sittings oor die hersiening van plaaswerkers se minimumlone sal Dinsdag in die Wes-Kaap voortduur.Die eerste sitting het Maandagaand in Grabouw plaasgevind. Die tweede sal Dinsdag in die Paarl gehou word.Sittings is ook vir die res van die week vir De Doorns, Robertson, Oudtshoorn en Vredendal beplan, maar lokale moet nog gefinaliseer word.Die departement van arbeid het in November en Desember ‘n maand lange reeks openbare sittings gehou ná ‘n verlengde staking deur seisoenale plaaswerkers in die Wes-Kaap.Plaaswerkers het versoek dat die daaglikse minimumloon van R69 na R150 verhoog word. – Volg Nuus24 op Twitter.
Lees meer oor: stakings | de doorns | plaaswerkers VOLGENDE OP NUUS24X